# VIA Empresa

VIA Empresa és un diari digital econòmic en català del grup TotMedia amb seu a Sant Cugat del Vallès, editor entre altres del Tot Sant Cugat. Es va fundar el 29 d'abril de 2013, per donar continuïtat a la tasca que durant més de cinc anys havia fet la revista econòmica B30, de periodicitat mensual i en paper. Des de desembre del 2022, dirigeix el diari la periodista Elena Busquets.
El 2014 va rebre el premi a Millor Nova Publicació 2013, atorgat per l'Associació de Publicacions Periòdiques en Català (APPEC), l'Associació Catalana de Premsa Comarcal (ACPC) i l'Associació de Premsa Gratuïta i Mitjans Digitals (AMIC). El guardó es va lliurar en el marc de la Nit de les revistes i la Premsa en català, com a reconeixement per "l'encert en proporcionar un espai de comunicació amb informació funcional i contribuir a dinamitzar el teixit productiu i empresarial de Catalunya".
L'any 2020, va rebre el Premi Llengua Nacional que concedeix l'Associació Llengua Nacional per la secció "El català a l'empresa" que fa en col·laboració amb el TERMCAT. El desembre d'aquest mateix any, la patronal PIMEC va guardonar VIA Empresa amb el "Reconeixement empresarial a la llengua com a eina de cohesió social i laboral". L’organització dels premis en va alabar especialment “la seva identitat periodística i empresarial, l’ús i la promoció del català en l’àmbit empresarial i econòmic, així com el fet d’haver donat veu a les pimes i autònoms afectats per la Covid-19”.
El 25 d'abril de 2022 Via Empresa va impulsar el digital econòmic basc EnpresaBidea, publicat en llengua basca i enfocat a l'economia d'Euskal Herria, amb redaccions a Bilbao i Sant Sebastià.
El desembre del 2022, EnpresaBidea va rebre el premi Rikardo Arregi per la seva contribució a la promoció i difusió de l’ecosistema econòmic i empresarial d’Euskadi.

## Referències

* ↑ «La revista econòmica B30 dona pas al digital VIAempresa». Grup Comunicació 21, 29-04-2013. [Consulta: 16 desembre 2022].
* ↑ «La revista B30 cumple 50 número como altavoz económico del Vallès» (en castellà). La Vanguardia, 13-07-2012. [Consulta: 16 desembre 2022].
* ↑ «Elena Busquets, nova directora de VIA Empresa». Grup Comunicació 21, 22-12-2022.
* ↑ «Elena Busquets, nova directora de VIA Empresa». VIA Empresa, 22-12-2022.
* ↑ «SÀPIENS guanya el premi APPEC a la millor portada». Sàpiens, 22-05-2014. [Consulta: 18 febrer 2023].
* ↑ «'Via Empresa' rep el premi Millor Nova Publicació 2013». Cugat Mèdia, 22-05-2014. [Consulta: 16 desembre 2022].
* ↑ «La llibreria Quart Creixent, menció especial del III Premi Llengua Nacional». dBalears.cat, 19-11-2020. [Consulta: 18 febrer 2023].
* ↑ «PIMEC reconeix les millors iniciatives empresarials contra la pandèmia en el marc dels Premis Pimes 2020». PIMEC, 18-12-2020. [Consulta: 16 desembre 2022].
* ↑ «PIMEC guardona empreses catalanes en un any marcat per la Covid». El Nacional, 18-12-2020. [Consulta: 18 febrer 2023].
* ↑ «VIA Empresa lanza un nuevo periódico digital sobre empresa y economía en euskera» (en castellà). Crónica Vasca, 25-04-2022. [Consulta: 16 desembre 2022].
* ↑ «La experiodista de EITB Elixabete Garmendia recoge la mención honorífica de los premios Rikardo Arregi» (en castellà). Grupo EITB, 30-11-2022.
* ↑ «EnpresaBIDEA rep el premi Rikardo Arregi». VIA Empresa, 02-12-2022.

## Enllaços externs

* Via Empresa